לא ברור אם בנות משפחת קרדשיאן מוצאות לעצמן בני זוג רק בשביל להיפרד מהן על מנת שיוכלו להמשיך להיות בכותרות או שזה פשוט הגורל האכזרי שפוקד את הבנות הכי מפורסמות בעולם פעם אחר פעם בסוג של חוסר מזל. כך או כך - כעת ניצבת המשפחה בפני משבר נוסף כשהאחות היפה במשפחה זורקת את החבר שלה בשנה האחרונה רק בשביל לשמוע שהוא כבר מתחיל להסתובב במועדונים, ולא, הוא ממש לא לבד.
אתרי הרכילות מעבר לים מדווחים כי הטופמודל קנדל ג'נר החליטה לזרוק את החבר שלה, הכדורסלן בן סימונס איתו יצאה בשנה האחרונה, זאת למרות שכשנשאלה על חתונה לסימונס בראיון למגזין "ווג" האוסטרלי, אמרה: "אולי. בטוח לא עכשיו, אבל אולי יום אחד", אז זהו שנכון לעכשיו - נראה שגם היום הזה לא יגיע. בטח לא עם הכדורסלן החתיך.
אם אתם דואגים לליבו השבור של הגבר המסוקס, אתם יכולים להפסיק כי הכוכב המכדרר כבר נצפה כשהוא מבלה במסיבת יום הולדת של חבר טוב - שם, דיווחו עדי ראייה, כי הוא נראה שמח ומאושר ולא ממש לבדו, "הייתה בחורה ברונטית בשולחן", ידעו לספר.
וואלה! סלבס נפרדה מהחבר שלה רק בשביל שתוכל לשכב עם אבא שלו.